Държавен вестник, бр. 101, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  101
изявление за начина, по който инвестицион­
ният застрахователен продукт отговаря на 
предпочитанията, целите и другите характе­
ристики на ползвателя.
(12) С Делегиран регламент (ЕС) 2017/2359 
се определя начинът, по който застраховател­
ните посредници и застрахователите трябва 
да се съобразят с принципите по този член.
(13) Допълнителни изисквания във връзка 
с класифицирането на инвестиционни продук­
ти като несложни по ал. 5 се определят с 
наредба на комисията, когато е необходимо 
да се осигури спазване на насоките на Евро­
пейския орган.“
§ 72. В чл. 345, ал. 1, т. 9 думите „застра­
хователния посредник“ се заменят с „посред­
ника“, а след думата „агенти“ се добавя „и 
посредниците, предлагащи застрахователни 
продукти като допълнителна дейност“.
§ 73. В чл. 447 се правят следните изме­
нения и допълнения:
1. Алинея 2 се изменя така:
„(2) Когато застрахователят или застрахо­
вателният посредник не са изпълнили задъл­
жението си за предоставяне на информация 
на застраховащия относно начините и усло­
вията, при които е възможно едностранното 
прекратяване на договора, лицето по ал. 1 
има право да прекрати договора в срок 30 
дни от предоставянето на тази информация.“
2. Създават се ал. 3 – 9:
„(3) В случаите по ал. 1 и 2 лицето може да 
упражни правото си да прекрати застрахова­
телния договор с едностранно писмено уведо­
мяване, отправено до застрахователя. Считано 
от датата на получаване на уведомлението от 
страна на застрахователя, застрахователният 
договор се прекратява.
(4) С прекратяването на застрахователния 
договор по ал. 1 застраховащият се осво­
бождава от задълженията си по него и има 
право да получи от застрахователя заплате­
ната застрахователна премия с изключение 
на частта, съответстваща на времето, през 
което застрахователят е носил риск, ако не е 
настъпило застрахователно събитие.
(5) С прекратяването на застрахователния 
договор по ал. 2 застраховащият се освобож­
дава от задълженията си по него и има право 
да получи от застрахователя:
1. стойността по чл. 452, без тя да е нама­
лявана с такса за откуп, при условие че от 
началото на периода на застрахователното 
покритие са изтекли две години или са пла­
тени 15 или повече на сто от премиите по 
застраховката;
2. стойността по чл. 452, без тя да е нама­
лявана с такса за откуп и с невъзстановените 
аквизиционни разходи, при условие че от 
началото на периода на застрахователното 
покритие не са изтекли две години и не са 
платени 15 или повече на сто от премиите 
по застраховката.
(6) Застрахователят е длъжен да върне 
дължимите суми по ал. 4 и 5 в 30-дневен срок 
от получаването на уведомлението по ал. 3.
(7) В случаите по ал. 5, при застраховка 
„Живот“, свързана с инвестиционен фонд, 
застрахователят може да намали откупната 
стойност и с всички възникнали загуби от 
инвестирането на средствата по съответния 
застрахователен договор.
(8) Дължимите от застрахователя суми 
по ал. 5 се определят към по-ранната дата 
от датата на първото просрочие на поредна 
дължима, но неплатена премийна вноска, или 
от датата на получаване от застрахователя на 
писменото уведомление по ал. 3.
(9) Във всички случаи, при които на за­
страховащия бъдат възстановени от застра­
хователя аквизиционни разходи по прекратен 
застрахователен договор, застрахователният 
посредник по този договор е длъжен да ги 
възстанови на застрахователя в размер, не по-
висок от полученото от него посредническо 
възнаграждение по същия договор.“
§ 74. В чл. 452, изречение първо думите 
„т. 1 – 3 и 5“ и запетаята след тях се заличават.
§ 75. В чл. 477, ал. 3 се правят следните 
изменения:
1. В изречение първо думите „с изключе­
ние на правоимащите“ се заменят с „както 
и всички правоимащи“. 
2. В изречение второ думите „които про­
изтичат от качеството им на увредени лица“ 
се заменят с „които произтичат само от ка­
чеството им на пострадали лица“.
§ 76. В чл. 492 се правят следните изме­
нения:
1. В т. 1 думите „10 000 000 лв.“ се заменят 
с „10 420 000 лв.“.
2. В т. 2 думите „2 000 000 лв.“ се заменят 
с „2 100 000 лв.“.
§ 77. Създава се чл. 493а: 
„Обезщетение за имуществени и неимущест­
вени вреди вследствие на телесно увреждане 
или смърт
Чл. 493а. (1) В случаите на смърт на по­
страдалото лице се дължи обезщетение на 
увреденото лице за претърпените от него иму­
ществени и неимуществени вреди вследствие 
смъртта на пострадалото лице. В случаите на 
телесно увреждане на пострадалото лице се 
дължи обезщетение за претърпените от него 
имуществени и неимуществени вреди.
(2) Комисията, министърът на здраве­
опазването и министърът на труда и соци­
алната политика приемат съвместна наредба 
за утвърждаване на методика за определяне 
размера на обезщетенията за имуществени и 
неимуществени вреди вследствие на телесно